
ŠAKIŲ RAJONO SAVIVALDYBĖS  TARYBA

SPRENDIMAS

DĖL LEIDIMO IŠNUOMOTI ASFALTUOTĄ AIKŠTELĘ, ESANČIĄ
ŠAKIŲ SENIŪNIJOJE, GIEDRUČIŲ KAIME
2009 m. rugsėjo 24 d. Nr. T-314
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr.54-1492; 2002, Nr.60-2412) 11 str. 1 d., 14 str. 6 d.  ir savivaldybės tarybos 2004 m. sausio 29 d. sprendimu Nr. T-15 patvirtinta sutarčių rengimo, pasirašymo ir tvirtinimo tvarka, nusprendžia:


1. Leisti viešo konkurso būdu dešimčiai metų išnuomoti 2990,00 kv. m ploto asfaltuotą aikštelę, esančią Šakių seniūnijoje, Giedručių kaime, šiuo metu patikėjimo teise valdomą Šakių „Žiburio“ gimnazijos, vairavimo mokymui (Nekilnojamojo turto objekto kadastro duomenų byloje Nr. 84/3131 asfaltuotos aikštelės unikalus Nr. 8497-8018-5010). 

2. Nustatyti, kad asfaltuota aikštele vairavimo mokymui kiekvieną dieną  šešias valandas nemokamai galės naudotis turto nuomos sutartyje  nustatyta tvarka rajono švietimo įstaigos.

3. Pavesti nuolatinei turto nuomos konkurso komisijai, skelbiant viešą konkursą, vadovautis savivaldybės tarybos 2003 m. vasario 20 d. sprendimu Nr. 26 patvirtinta savivaldybės ilgalaikio materialiojo turto nuomos konkurso organizavimo tvarka.


4. Įgalioti Šakių „Žiburio“ gimnazijos direktorę su turto nuomos konkurso laimėtoju pasirašyti nuomos sutartį bei perdavimo-priėmimo aktą.

